Diari Oficial de la Generalitat Valenciana


Sumari del DOGV 7062, del 08-07-2013 (2013/7116)

RESOLUCIÓ de 27 de juny de 2013, del director general de Centres i Personal Docent, en execució de sentència del Tribunal Superior de Justícia de la Comunitat Valenciana, sobre la llista d'aspirants seleccionats en les proves selectives convocades per l'Orde de 13 de març de 2006.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7062

Data del DOGV
:   08-07-2013

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2013/7116


Data del document
:   27-06-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 27 de juny de 2013, del director general de Centres i Personal Docent, en execució de sentència del Tribunal Superior de Justícia de la Comunitat Valenciana, sobre la llista d'aspirants seleccionats en les proves selectives convocades per l'Orde de 13 de març de 2006. [2013/7116]  
L'Orde de 13 de març de 2006 (DOGV núm. 5225, de 23 de març), de la Conselleria de Cultura, Educació i Esport, va convocar procediments selectius per a l'ingrés, accessos i adquisició de noves especialitats a cossos docents, i amb data 14 de juliol de 2006 es van fer públiques les llistes d'aspirants que van superar el procés pel cos de professors de mestres de l'especialitat d'Educació Infantil.  
  
Silvia Rubert Carcelen va interposar un recurs d'alçada davant de la baremació definitiva, i posteriorment un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. La Secció Segona d'esta sala ha dictat la Sentència número 905/11, de data 3 de novembre de 2011, amb el tenor literal següent:  
«1r. Estimar parcialment este recurs [...] davant de la Resolució de 13 de novembre de 2006 del director general de Personal Docent, [...] que s'anul·la per ser disconforme a dret.  
2n. Reconéixer com a situació jurídica individualitzada el dret de Silvia Rubert Carcelen a la valoració com a mèrit [...] del títol oficial de Mestra, especialitat en Educació Primària [...], amb els efectes que hagen de derivar-se.»  
No hi ha lloc al recurs de cassació núm. 6506/2011 davant del Tribunal Suprem, i en virtut d'això, resolc:  
  
Primer   
Incloure Silvia Rubert Carcelen en la llista d'aspirants que han superat les proves selectives convocades per l'Orde de 13 de març de 2006 per a ingrés en el cos de mestres en l'especialitat d'Educació Infantil, pel procediment d'ingrés lliure, amb una puntuació global de 7,7777 punts.  
  
Segon   
Modificar la Resolució de 7 de setembre de 2006, del director general de Personal Docent, per la qual es nomenen funcionaris en pràctiques del cos de mestres els aspirants seleccionats en este procediment selectiu, en el sentit d'incloure en esta llista Silvia Rubert Carcelen.   
  
  
Tercer   
Atés que Silvia Rubert Carcelen va superar el procediment selectiu convocat per l'Orde de 15 d'abril de 2008, de la Conselleria d'Educació, i va ingressar en el cos de mestres per la mateixa especialitat d'Educació Infantil, no és procedent la presentació de documents ni la realització de la fase de pràctiques, per la qual cosa únicament correspon reconéixer-li efectes econòmics i administratius com a funcionària de carrera d'1 de setembre de 2007.  
Contra esta resolució podrà interposar-se incident d'execució de sentència per les parts legitimades davant del Tribunal Superior de Justícia de la Comunitat Valenciana, de conformitat amb el que disposen els articles 7.1, 109 i concordants de la Llei 29/1998, de 13 de juliol, reguladora de la Jurisdicció Contenciós Administrativa.  
  
València, 27 de juny de 2013.- El director general de Centres i Personal Docent, p. d. (R 28.02.2013), el subdirector general de Personal Docent: Jesús Carbonell Aguilar.